

**NERINGOS SAVIVALDYBĖS TARYBOS**

**KONTROLĖS KOMITETO**

**POSĖDŽIO PROTOKOLAS**

2025-05-21 Nr. T-17

Neringa

Posėdis vyko: 14.10 val. – 15.40 val.

Posėdžio pirmininkė – Agnė Jenčauskienė, Neringos savivaldybės tarybos Kontrolės komitetopirmininkė.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Laurynas Vainutis, Arūnas Burkšas.

Posėdyje taip pat dalyvavo: Tarybos narys Matas Lasauskas, Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės administracijos Centralizuotos vidaus audito tarnybos vedėja Vida Baltokienė, Neringos gimnazijos direktorius Simas Survila, Neringos gimnazijos vyr. buhalterė Birutė Kubilienė, Neringos savivaldybės kontrolės ir audito tarnybos savivaldybės kontrolierė Jolanta Kičiatovienė, Neringos savivaldybės administracijos vyr. specialistė (atstovė spaudai) Sandra Vaišvilaitė.

**DARBOTVARKĖ:**

1. Dėl komiteto darbotvarkės patvirtinimo.
2. Dėl Neringos savivaldybės tarybos sprendimo Nr. TP-142 „Dėl Neringos savivaldybės kontrolės ir audito tarnybos 2024 metų metinių ataskaitų rinkinio patvirtinimo“ (Jolanta Kičiatovienė)
3. Dėl Neringos savivaldybės tarybos sprendimo Nr. TP-151 „Dėl Neringos savivaldybės 2024 metų metinių ataskaitų rinkinio patvirtinimo (Ignė Kriščiūnaitė)
4. Dėl Neringos savivaldybės tarybos sprendimo Nr. TP-163 „Dėl Neringos savivaldybės administracijos 2024 metų metinių veiklos ataskaitų rinkinio patvirtinimo (Sandra Vaišvilaitė)
5. Dėl Neringos savivaldybės tarybos sprendimo Nr. TP-159 „Dėl Neringos savivaldybės tarybos 2025 m. vasario 27 d. sprendimo Nr. T1-42 „Dėl Neringos savivaldybės 2025-2027 metų biudžeto patvirtinimo“ pakeitimo“ (Janina Kobozeva)
6. Dėl Centralizuotos vidaus audito tarnybos 2024 metų veiklos ataskaitos pateikimo (Vida Baltokienė)
7. Rekomendacijų, pateiktų 2024-07-18 Neringos gimnazijos vidaus audito ataskaitoje Nr. VAT-2 (3.7.R 6.4.), įgyvendinimo priemonių planas (Vida Baltokienė)

**1. SVARSTYTA. Dėl komiteto darbotvarkės patvirtinimo.**

Posėdžio pirmininkė Agnė Jenčauskienė pristatė Neringos savivaldybės tarybos Kontrolės komiteto posėdžio darbotvarkę ir pasiūlė klausimus Nr. 7 ir Nr. 6 svarstyti posėdžio pradžioje.

Posėdžio pirmininkė pasiūlė bendru sutarimu pritarti Neringos savivaldybės tarybos Kontrolės komiteto darbotvarkei.

NUTARTA. Bendru komiteto narių sutarimu pritarti Neringos savivaldybės tarybos Kontrolės komiteto posėdžio darbotvarkei su pakeitimais.

*Komiteto narys Laurynas Vainutis nusišalino nuo dalyvavimo svarstant klausimą Nr. 7 dėl artimo asmens darbinių ryšių įstaigoje. Nusišalinimui bendru Komiteto narių sutarimu pritarta. Komiteto narys išėjo iš posėdžių salės.*

**7. SVARSTYTA. Rekomendacijų, pateiktų 2024-07-18 Neringos gimnazijos vidaus audito ataskaitoje Nr. VAT-2 (3.7.R 6.4.), įgyvendinimo priemonių planas.**

Klausimą pristatė Vida Baltokienė. Kartu su Neringos gimnazijos vadovu nagrinėtas ir aptartas gimnazijos vidaus audito priemonių plano rekomendacijų įgyvendinimas. Vida Baltokienė informavo, kad buvo pateikta 16 rekomendacijų, iš jų: 7 – įgyvendinta (1,2,4,6,11,13,15), 3 - iš dalies įgyvendinta (3,5,7), 2 – neįgyvendinta (12,15), 3- įgyvendinimas tęsiamas (8,9,16), 1 – neatsižvelgta (10). Simas Survila teigė, kad buvo bendradarbiaujama ir atsižvelgiamai į rekomendacijas.

Posėdžio pirmininkė Agnė Jenčauskienė pasiūlė Neringos savivaldybės administracijai parengti biudžetinių įstaigų dokumentų formas, kad įstaigos dokumentus pildytų ir teiktų pagal vieningą sistemą.

Diskusiją sukėlė neįgyvendinta rekomendacija Nr. 15 *„Atsižvelgiant į tai, kad darbuotoja asmens duomenys neskelbtini nuo 2022 m. spalio 31 d. atlieka 0,5 etato valytojos pareigas, Gimnazijos vyr. buhalteriui perskaičiuoti darbo užmokestį už laikotarpį nuo 2022 m. spalio 27 d. iki 2024 m. birželio 30 d., per kurį darbo užmokesčio priskaičiuota daugiau 8 542 Eur (neatskaičius mokesčių). Permokėtą darbo užmokestį darbuotojai asmens duomenys neskelbtini grąžinti Neringos gimnazijai.“*

Atsižvelgiant į tai, komitete pasiūlyta Savivaldybės administracijai kreiptis į atitinkamas teisėsaugos įstaigas ir pateikti turimus duomenis dėl galimai neteisėtos įstaigos atstovo veiklos.

NUTARTA. Informacija išklausyta.

*Komiteto narys Laurynas Vainutis sugrįžo į posėdžių salę.*

**6. SVARSTYTA. Dėl Centralizuotos vidaus audito tarnybos 2024 metų veiklos ataskaitos pateikimo.**

Vida Baltokienė informavo, kad Centralizuotos vidaus audito tarnybos 2024 metų veiklos ataskaita buvo pateikta Tarybos nariams susipažinimui ir trumpai pristatė 2024 metai atliktus vidaus auditus ir atliktų auditų monitoringus.

NUTARTA. Informacija išklausyta.

**2. SVARSTYTA. Dėl Neringos savivaldybės tarybos sprendimo Nr. TP-142 „Dėl Neringos savivaldybės kontrolės ir audito tarnybos 2024 metų metinių ataskaitų rinkinio patvirtinimo“.**

Sprendimo projektą pristatė Jolanta Kičiatovienė. Sprendimo projekto tikslas – patvirtinti Neringos savivaldybės kontrolės ir audito tarnybos (toliau – Tarnyba) 2024 metų metinių ataskaitų rinkinį, kurį pagal Viešojo sektoriaus atskaitomybės įstatymo reikalavimus sudaro metinė veiklos ataskaita, metinių finansinių ataskaitų rinkinys ir metinių biudžeto vykdymo ataskaitų rinkinys. Teikiamas tvirtinimui metinių ataskaitų rinkinys parengtas pagal Lietuvos Respublikos viešojo sektoriaus atskaitomybės įstatymo reikalavimus ir viešojo sektoriaus apskaitos ir finansinės atskaitomybės standartus.

Posėdžio pirmininkė Agnė Jenčauskienė atkreipė dėmesį, kad veiklos ataskaitoje pateikti statistiniai duomenys dėl atliktų auditų rekomendacijų įgyvendinimo gali būti netikslūs ir paprašė savivaldybės kontrolierės iki Tarybos posėdžio patikslinti duomenis.

Posėdyje kalbėta apie atliktą Valstybės kontrolės 2023 m. liepos 18 d. „Savivaldybių kontrolės ir audito tarnybų atliktų auditų išorinių peržiūrų rezultatai“ auditą, apie pateiktas rekomendacijas Neringos savivaldybės kontrolės ir audito tarnybai. Kontrolierė komitetui pateikė „Finansinio (teisėtumo) audito „2021 metų Neringos savivaldybės konsoliduotųjų ataskaitų rinkinio teisingumo bei savivaldybės biudžeto lėšų ir turto valdymo, naudojimo ir disponavimo jais teisėtumo vertinimas“ vertinimą, kuriame Tarnybai pateikta tik viena rekomendacija.

Posėdžio pirmininkė pasiūlė balsuoti dėl sprendimo projekto.

Balsuota: už – 3, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos sprendimo Nr. TP-142 „Dėl Neringos savivaldybės kontrolės ir audito tarnybos 2024 metų metinių ataskaitų rinkinio patvirtinimo“ ir teikti svarstyti Tarybos posėdyje.

**3. SVARSTYTA. Dėl TP –151 Dėl Neringos savivaldybės 2024 metų metinių ataskaitų rinkinio patvirtinimo.**

Parengto sprendimo projekto tikslas – patvirtinti Neringos savivaldybės (toliau – Savivaldybė) 2024 metų metinių ataskaitų rinkinį: metinę veiklos ataskaitą, metinių konsoliduotųjų finansinių ataskaitų rinkinį ir metinių biudžeto vykdymo ataskaitų rinkinį. Meras Darius Jasaitis pristatė nuveiktus ir einamuosius darbus bei infrastruktūros projektus.

Posėdžio pirmininkė pasiūlė balsuoti dėl sprendimo projekto.

Balsuota: už –3, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės 2024 metų metinių ataskaitų rinkinio patvirtinimo“ ir teikti svarstyti Tarybos posėdyje.

**4. SVARSTYTA.** **Dėl Neringos savivaldybės administracijos 2024 metų metinių veiklos ataskaitų rinkinio patvirtinimo.**

Sprendimo projektą pristatė Egidijus Šakalys, Sandra Vaišvilaitė. Sprendimo projektuNeringos savivaldybės tarybai teikiamas tvirtinti Neringos savivaldybės administracijos veiklos ataskaitų rinkinys: metinė veiklos ataskaita, metinių finansinių ataskaitų rinkinys ir metinių biudžeto vykdymo ataskaitų rinkinys. Egidijus Šakalys pristatė nuveiktus ir einamuosius darbus bei infrastruktūros projektus.

Komiteto nariai domėjosi apie gyventojų apsaugą iš anksto numatytuose apsaugai skirtuose statiniuose. Savivaldybės administracijos direktorius E. Šakalys pažymėjo, kad Tarybos posėdyje bus pateikta informacija apie priedangų įrengimą savivaldybėje.

Posėdžio pirmininkė pasiūlė balsuoti dėl sprendimo projekto.

Balsuota: už –3, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės administracijos 2024 metų metinių veiklos ataskaitų rinkinio patvirtinimo“ir teikti svarstyti Tarybos posėdyje.

**5 SVARSTYTA. Dėl Neringos savivaldybės tarybos 2025 m. vasario 27 d. sprendimo Nr. T1-42 „Dėl Neringos savivaldybės 2025-2027 metų biudžeto patvirtinimo“ pakeitimo.**

Šiuo sprendimo projektu tikslinant Savivaldybės 2025-2027 metų biudžetą, tikslinamas pajamų ir asignavimų planas. **Biudžeto pajamos.** Savivaldybės biudžeto pajamų planas didinamas 35,1 tūkst. Eur dotacija iš kitų valdžios sektoriaus subjektų. **Biudžeto asignavimai.** Didinami asignavimai socialinės paramos programos (04) – 35,1 tūkst. Eur veikloms: „Piniginės socialinės paramos nepasiturintiems gyventojams skyrimas ir mokėjimas“ – 33,3 tūkst. Eur VB (valstybės biudžeto lėšos), „Paramos mokiniams skyrimas ir mokėjimas“ – 1,8 tūkst. Eur (Neringos gimnazija – 1,7 tūkst. Eur, Nidos l/d „Ąžuoliukas“ – 0,1 tūkst. Eur). Perskirstomi asignavimai aplinkos apsaugos programos (06) tarp veiklų: perkeliant iš veiklos „Krantotvarkos veiklos įgyvendinimas“ 3,6 tūkst. Eur į veiklą „Gyvūnų sugavimo, karantinavimo, kastracijos bei gaišenų surinkimo paslaugos organizavimas“ 3,6 tūkst. Eur (prašoma papildyti sprendimo projektą). Perskirstomi asignavimai sveikatos priežiūros programos (08) tarp veiklų: perkeliant iš veiklos „Neringos PSPC Palaikomojo gydymo ir slaugos skyriaus veiklos užtikrinimas“ 150,0 tūkst. Eur į veiklą „Neringos PSPC veiklos rėmimas, darbo sąlygų gerinimas“ 150,0 tūkst. Eur.

Posėdžio pirmininkė pasiūlė balsuoti dėl sprendimo projekto.

Balsuota: už – 3, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2025 m. vasario 27 d. sprendimo Nr. T1-42 „Dėl Neringos savivaldybės 2025-2027 metų biudžeto patvirtinimo“ pakeitimo“ ir teikti svarstyti Tarybos posėdyje.

Posėdžio pirmininkė Agnė Jenčauskienė

Posėdžio sekretorė Ignė Kriščiūnaitė